ako zistím, že potrebujem lokalizáciu úniku vody?
odhaliť únik vody voľným okom je pre laika veľmi náročné. aj keď niektoré náznaky si občas všimnete, väčšinou im nevenujete dostatočnú pozornosť. medzi takéto signály patrí pravidelne kvapkajúci kohútik drezovej, umývadlovej či vaňovej batérie. ešte nebezpečnejšie sú však úkazy, ktoré bežne nevidíte a nepočujete. skrytý únik vody sa môže prejaviť napríklad vlhkými stenami, ale aj nezvyčajne vysokým účtom za spotrebu vody.
s lokalizáciou úniku vody máme bohaté skúsenosti, preto vieme zvoliť efektívny postup. na obhliadke miesta sa presvedčíme, či vás skutočne trápi únik vody. skontrolujeme všetky druhy potrubia, vodovodné a kanalizačné prípojky a preskúmame aj rozvody vody, kúrenia a klimatizáciu. ak odhalíme únik vody, na rade je samotná lokalizácia. pomocou špičkovej techniky a účinnej metódy nájdeme presné miesto poškodenia. vždy zvolíme metódu, ktorá najlepšie funguje vzhľadom na rozsah a charakter úniku. detekciou sa naša úloha nekončí – pracujeme až do úplného odstránenia poruchy.